Solidariteit: Ankerdorpe volledig toegerus vir Afrikaner teen 2030 - AfriForum
Deur Elaine Krige (Maroela Media)
Oorspronklike skakel: https://spens.co.za/o9F
Volgens die SNI se navorsing sal ongeveer 2,7 miljoen Afrikaners teen 2031 binne die grense van Suid-Afrika woon.
"Ons kan daarom met groot gemaklikheid sê dat dit die moeite werd is om vir die toekoms te beplan, want daar is mense vir die toekoms," sê Uys.
Uys sê daar sal ook drie groter gebiede van konsentrasie, bekend as kantons, gevestig moet word.
"Hierdie kantons sal waarskynlik in Pretoria, in die Suid-Kaap, en een in die weste van die land, met Orania as groeipunt, gevestig word. In hierdie kantons sal groot kapitaalprojekte aangepak word. Die Sol-Tech-kampus, wat tans in Centurion gebou word, is 'n voorbeeld hiervan," sê Uys.
Uys sê die konsentrasie van mense, maar ook van vermoë en poging binne 'n spesifieke gebied, gaan kanse op sukses en beter uitkomste verhoog en geleentheid skep vir ekonomiese groei.
"Die ankerdorpe vorm 'n veiligheidsnet vir die toekoms van Afrikaners. Goeie vervoer, kommunikasie en tegnologie maak dat die reikwydte van 'n ankerdorp groot kan wees."
Post Tags:	#AfriForum#AfriForum Navorsing Instituut (ANI)#Barend Uys#Maroela Media#navorsing#Toekomsberaad